Surah Al-Ma'un

Surat Al Ma'un nyaéta surat ka-107 dina Al Qur'an. Surat ieu digolongkeun kana surat-surat makkiyah sarta diwangun ku 7 ayat. Kecap Al Maa'uun sorangan hartina barang-barang anu kapaké, dicokot tina ayat ka-7 ti surat ieu. Poko eusi suratna nyaritakeun anceman ka jalma-jalma anu digolongkeun ngabohongkeun  ageman nyaéta maranéhanana anu nolak mikeun hakna budak  yatim, henteu nulungan fakir miskin, ujub riya takabur (hayang katanggar ku sasama manusa) dina solatna, sarta seunggah nulungan ku cara méré  barang-barang anu kapaké. 

 Eusi jeung Tarjamah 

 Ayat ka Tulisan Arab Tarjamah basa Sunda 1. أَرَءَيۡتَ ٱلَّذِى يُكَذِّبُ بِٱلدِّينِ Naha anjeun nyaho jalma nu ingkar kana agama? 2. فَذَٲلِكَ ٱلَّذِى يَدُعُّ ٱلۡيَتِيمَ Nya nu kitu téh jalma nu nolak (mikeun hakna) budak yatim. 3. وَلَا يَحُضُّ عَلَىٰ طَعَامِ ٱلۡمِسۡكِينِ Jeung tara daék nguar ngajak méré dahar ka nu miskin. 4. فَوَيۡلٌ۬ لِّلۡمُصَلِّينَ Ku kituna kacilakaan pikeun jalma-jalma nu sarolat 5. َٱلَّذِينَ هُمۡ عَن صَلَاتِہِمۡ سَاهُونَ Nyaéta jalma-jalma nu mopohokeun tur nglalaworakeun solatna. 6. ٱلَّذِينَ هُمۡ يُرَآءُونَ Nyaéta jalma-jalma nu ujub ria (hayang kapuji). 7. وَيَمۡنَعُونَ ٱلۡمَاعُونَ  Sarta teu daraék tulung tinulungan.

 Tumbu kaluar 
 Al Maun, المَاعون
 Al-Ma'un at Sacred Texts
 Al-Ma'un at Altafsir.com

 Rujukan 
 Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit  Diponegoro, Bandung, 2003.
 Al Quran dan Terjemahnya, Departemen agama, C.V. Toha Putra, Semarang, 1971

Kategori:Surah dina Al-Qur'an